Holíč, Malacky, Myjava, Senica a Skalica bojujú o možnosť mať Lidl ihrisko Žihadielko.
Aj tento rok ponúkla spoločnosť LIDL účasť v súťaži všetkým slovenským mestám, mestským častiam (v prípade Bratislavy a Košíc) a obciam, v ktorých sa nachádza minimálne 1 predajňa potravín Lidl. V termíne do 31.12.2017 mala samospráva mesta zvážiť, či má k dispozícií vhodný pozemok pre realizáciu ihriska, a či sa do projektu zapojí. V tomto termíne prejavilo záujem 74 z celkovo 104 oslovených miest. LIDL prišiel však s novinkou.
Bola vytvorená samostatná špeciálna kategória pre tie mestá, ktoré už Žihadielko vyhrali v minulých dvoch ročníkoch. Súťažiť sa teda bude v piatich kategóriách, (štyri kategórie, do ktorých sú mestá zaradené podľa počtu obyvateľov, a piata samostatná kategória miest, ktoré boli víťazmi z rokov 2016 alebo 2017). V každej kategórií môžu vždy dve mestá získať Lidl ihrisko Žihadielko. Na Slovensku tak aj v roku 2018 vyrastie ďalších 10 Lidl ihrísk Žihadielok.
Kategórie v ktorých bojujeme o Lidl ihrisko Žihadielko
Holíč v kategórii do 11 999 obyvateľov
Malacky v kategórii od 12 000 do 19 999 obyvateľov
Myjava, Senica a Skalica v kategórii víťazi 2016 a 2017
Hlasuje sa od 15.01.2018 do 28.02.2018 na stránke www.zihadielko.sk, kde do vyhľadávacieho okienka treba zadať mesto za ktoré hlasujete. Zobrazí sa aktuálny počet hlasov a tlačidlo Hlasuj. Po kliknutí na toto tlačidlo sa treba v jednoduchej registrácii zaregistrovať vyplnením e-mailu, mena a priezviska, alebo sa prihlásiť prostredníctvom svojho profilu na facebooku. Po registrácii je potrebné ešte potvrdiť totožnosť kliknutím na odkaz v prihlasovacom e-maily a overiť adresu alebo osobu prostredníctvom zadania telefónneho čísla, kde príde overovací kód. Hlasovať možno každý deň- raz za 24 hodín.Keď si zahráte aj interaktívnu hru, získate ďalší hlas navyše.
Ihrisko je určené pre deti od 2 do 12 rokov. Jeho rozmer je 16 x 20 m a bude sa na ňom nachádzať osem herných prvkov. Ihrisko je rozdelené do dvoch zón podľa veku detí 2 až 6 rokov a 6 až 12 rokov. Tomu sú prispôsobené aj dopadové plochy: pre menšie deti to je EPDM liata guma, pre väčšie štrk. Deti sa budú môcť zahrať na dvoch hradoch, pieskovisku, kolotoči, hojdačkách či prevažovadlách. Všetky herné prvky sa nesú vo veselých a hravých motívoch s podobizňami Včielky Maja a jej kamarátov. Na ihrisku sa budú nachádzať aj lavičky a stojan na bicykle.
zdroj: Lidl.sk